Horten Hundeklubb

# Referat 12. juni 2017

## Åpning

Ekstraordinært styremøte i Horten Hundeklubb ble satt 19.30 den 12. juni i Vikveien av Lisbeth Venås.

## Tilstede

Lisbeth Venås, Birthe S. Thoresen, Hege Dåpan og Ellen Nordberg

## Saker

1. Båndtvang:

Innkommet forslag på mail fra Berit Grennes, om at styret skal søke fritak fra hundelovens §6 for brukshundgruppa.

Tilstedeværende styremedlemmer ble enige om å søke fritak fra §6 hos grunneier.

Lisbeth utformer søknad, Birthe snakker med grunneier. Inntil ett eventuelt fritak er på plass, må treningen fortsette i dagens former.

1. Rundering:

Innkommet forslag på mail fra Tone Landsend om å la runderingstrening fortsette, og at styret fjerner vedtaket om at rundering ikke kan trenes i båndtvangsperioden, eventuelt at styret undersøker mulighetene for unntak fra loven.

Tilstedeværende styremedlemmer ble enige om at det ikke er mulig for klubben å la denne treningen fortsette, før ett eventuelt fritak er på plass, se også punkt 1 om båndtvang.

1. Instruktør brukshundtrening:

Terje Johansen har sagt seg villig til å fortsette å jobbe med brukshundgjengen, og Tone Landsend har også sendt forslag om dette på mail.

Tilstedeværende styremedlemmer ble enige om at dette er ønskelig.

1. Medlemsmøte:

Tilstedeværende styremedlemmer ble enige om å avholde medlemsmøte 19.06.2017 kl. 19.30, med focus på brukshundtrening, og hvordan styrearbeid fungerer.

## Avslutning

Møtet ble avsluttet 21.00 av Lisbeth Venås. Neste styremøte blir kl. 17.30 den 1. august, i Vikveien.

Referent: Lisbeth Venås

Vedlegg til referat, angjeldende båndtvang og Horten Hundeklubb (HHK)

Horten Hundeklubb må og skal opptre som gode forbilder i diskusjoner rundt hundehold, og dermed må vi også oppfordre alle våre medlemmer til å følge hundeloven.

Hundeloven presiserer at i tiden mellom 1. april og 20. august skal hunder holdes i bånd med mindre de faller inn under de spesifikke unntakene i samme lov. Medlemmene i HHK faller ikke generelt inn under disse, da vår medlemsmasse hovedsakelig består av mennesker som har hund som hobby. Svært få av våre medlemmer har aktive redningshunder eller jakthunder, som altså, så lenge de er kontrollerbare også uten bånd, faller inn under unntakene i loven.

Spesielt i mai / juni er dyre- og fugleliv på sitt aller mest sårbare, og da må vi unngå de treningsformene som i størst grad utsetter disse for forstyrrelser.

For brukstreningen sin del så er spor, blodspor, trening på innkomst med apport, springe bud, brukslydighet med mer treningsformer hvor det er langt lettere å sikre kontroll over hunden enn det er ved for eksempel rundering.

Hver enkelt hundeeier plikter selvsagt å ta ansvar for egen hund, men så lenge trening skjer i regi av HHK, så står HHK ansvarlig. Vi må derfor fremsnakke det å følge hundeloven overfor våre medlemmer på fellestreningene.